**APSTIPRINĀTS**

SIA „Dobeles enerģija“

 Iepirkuma komisijas sēdē

 12.07.2022., protokols Nr. 4/10-29

IEPIRKUMA PROCEDŪRA

**DABASGĀZES PIEGĀDI**

ID Nr. DE 2022/11

NOLIKUMS

DOBELE 2022

1. **Pasūtītājs un tā kontaktpersona**
	1. Pasūtītājs: SIA „Dobeles enerģija”

Adrese: Kr. Valdemāra iela 3a, Dobele, Dobeles novads, LV 3701

 Reģistrācijas Nr. 45103002039

 Tālruņa Nr. 63722437; Fakss: 63721130

 Iepirkumu veic ar SIA „Dobeles enerģija” valdes priekšsēdētāja 22.02.2022. rīkojumu Nr. 26-r izveidota un apstiprināta iepirkumu komisija (turpmāk –Komisija);

* 1. Iepirkuma komisijas noteiktā kontaktpersona:

|  |  |
| --- | --- |
| Vārds, Uzvārds: | Gundega Geiko |
| Tālruņa Nr.: | 63707211 |
| E-pasta adrese: | gundega.geiko@dobelesenergija.lv |
| Darba laiks: | Darba dienās 8:00-12:00; 13:00-17:00 |

1. **Iepirkuma priekšmets**
	1. CPV kods: 09123000 (Dabasgāze);
	2. Iepirkuma priekšmets ir ***dabasgāzes piegāde SIA "Dobeles enerģija” vajadzībām*** saskaņā ar Tehnisko specifikāciju (pielikums Nr.2);
	3. Dabasgāzes piegādes laiks -**2022. gada 1.septembrim līdz 2022. gada 30.septembrim**;
	4. Līguma izpildes vieta - Dobeles novadā esošie objekti, kas norādīti Tehniskajā specifikācijā;
	5. Iepirkums nav sadalīts daļās;
	6. Vērtēšanas kritērijs – piedāvājums ar zemāko pretendenta uzcenojumu;
	7. Pretendentam jāiesniedz viens piedāvājuma variants par visu iepirkuma priekšmeta apjomu.
2. **Piedāvājuma iesniegšana**
	1. Piedāvājumi iesniedzami līdz **2022.gada 28.jūlijam plkst.10.00.** Kr. Valdemāra ielā 3a, Dobelē, Dobeles novadā, LV-3701 .
	2. Ieinteresētais Pretendents piedāvājumus var iesniegt **sūtot pa pastu vai uz e-pastu: *gundega.geiko@dobelesenergija.lv.*** Pasta sūtījumam jābūt nogādātam 3.1.punktā noteiktajā vietā un termiņā. Piedāvājumi, kas sūtīti uz e-pastu, ir jāatbilst Elektronisku dokumentu likuma prasībām.
	3. Pretendents var atsaukt vai mainīt savu piedāvājumu līdz piedāvājumu iesniegšanas termiņa beigām, ierodoties personīgi piedāvājumu uzglabāšanas vietā. Piedāvājuma atsaukšanai ir bezierunu raksturs un tā izslēdz pretendentu no tālākas dalības iepirkuma procedūrā. Piedāvājuma mainīšanas gadījumā par piedāvājuma iesniegšanas laiku tiks uzskatīts pēdējā piedāvājuma iesniegšanas brīdis.
	4. Ja piedāvājums iesniegts pēc norādītā piedāvājumu iesniegšanas termiņa beigām, to neatvērtu atdod atpakaļ Pretendentam.
3. **Piedāvājuma noformēšana**
	1. Piedāvājums jāsagatavo latviešu valodā, datorrakstā, tam jābūt skaidri salasāmam, bez labojumiem, dzēsumiem, atbilstoši pielikumu veidlapās dotajai formai un tekstam..
	2. Visi iesniedzamie dokumenti jānoformē atbilstoši Dokumentu juridiskā spēka likuma prasībām, latviešu valodā, cauršūtiem (caurauklotiem), ar satura rādītāju, sanumurētam, parakstītiem un apstiprinātiem ar pretendenta zīmogu. Teksta un tabulu daļa nedrīkst būt cauršūta. Pretendents piedāvājumu iesniedz aizlīmētā un aizzīmogotā iepakojumā, uz kuras norāda:

|  |
| --- |
|  **SIA „Dobeles enerģija”****Iepirkuma procedūra****“Dabasgāzes piegāde”****ID Nr. DE 2022/11**Neatvērt līdz 20**22**.gada **28**.**jūlijam** plkst. 10:00**Pretendenta nosaukums un adrese** |

* 1. Piedāvājuma grozījumi vai paziņojums par piedāvājuma atsaukšanu jāiesaiņo, jānoformē un jāiesniedz tāpat kā piedāvājums, attiecīgi norādot *„Piedāvājuma grozījumi”* vai *„Piedāvājuma atsaukums”.*
	2. Svešvalodā sagatavotiem piedāvājuma dokumentiem jāpievieno Pretendenta apliecināts tulkojums latviešu valodā, norādot - „*Tulkojums atbilst oriģinālam*", apliecinātāja amatu, vārdu, uzvārdu un datumu.
	3. Piedāvājums jāparaksta personai, kura likumiski pārstāv Pretendentu, vai ir pilnvarota pārstāvēt Pretendentu šajā iepirkuma procedūrā. Pilnvara noformējama kā atsevišķs dokuments un pievienojams piedāvājumam.
	4. Pēc piedāvājumu iesniegšanas termiņa beigām Pretendents savu piedāvājumu nevar grozīt.
	5. Pasūtītājs neatbild par tādu piedāvājumu priekšlaicīgu atvēršanu, kuri nav noformēti atbilstoši nolikuma 4. punktā minētajām prasībām.
	6. Pretendenta iesniegtajam piedāvājumam jābūt derīgam, tas ir saistošam Pretendentam, līdz iepirkuma līguma noslēgšanai.
1. **Prasības ieinteresētajiem piegādātājiem**
	1. Pretendents ir reģistrēts, licencēts vai sertificēts atbilstoši attiecīgās valsts normatīvo aktu prasībām.
	2. Pretendents ir reģistrēts Latvijas Republikas Dabasgāzes tirgotāju reģistrā.
	3. Pretendentam ir noslēgts pārvades sistēmas pakalpojumu līgums ar Pārvades sistēmas operatoru un ir saņemts Pārvades sistēmas operatora piešķirtais balansēšanas portfeļa identifikators.
	4. Pretendentam ir noslēgts sadales sistēmas pakalpojumu līgums ar Sadales sistēmas operatoru.
	5. Pretendentam iepirkuma līguma darbības laikā būs pietiekami resursi, lai nodrošinātu piegādājamo dabasgāzes apjomu pārdošanai Pasūtītājam saskaņā ar Tehnisko specifikāciju.
	6. Nepārtrauktas un drošas dabasgāzes piegādes nodrošināšanai Pasūtītājam, Pretendents nodrošina 530 MWh uzglabāšanu IPGK atbilstoši grupētas jaudas produktam Pasūtītāja vajadzībām.
2. **Pretendentu izslēgšanas nosacījumi**
	1. Iepirkuma komisija var izslēgt pretendentu no turpmākas dalības iepirkumā, ja pretendents ir sniedzis nepatiesu informāciju savas kvalifikācijas novērtēšanai vai nav sniedzis nolikumā pieprasīto informāciju, vai iesniegtā informācija neatbilst Nolikumā noteiktajām prasībām, vai pretendenta finanšu piedāvājums neatbilst Tehniskās specifikācijas prasībām.
	2. Iepirkuma komisija pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā jebkurā no šādiem gadījumiem:
		1. pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;
		2. ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 eiro. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;
		3. iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu Publisko iepirkumu likuma 25. panta pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem;
		4. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja pretendents ir personālsabiedrība, ir attiecināmi šīs daļas 6.2.1., 6.2.2. un 6.2.3. punkta nosacījumi.
3. **Iesniedzamā informācija**
	1. **Pretendenta pieteikums** dalībai iepirkuma procedūrā, kurš sagatavots atbilstoši Nolikuma veidnei (1.pielikums);
	2. Lai apliecinātu Nolikuma 5.3. prasību, Pretendentam **jāsniedz apliecinājums**, ka Pretendentam ir noslēgts pārvades sistēmas pakalpojumu līgums ar Pārvades sistēmas operatoru un ir saņemts Pārvades sistēmas operatora piešķirtais balansēšanas portfeļa identifikators.
	3. Lai apliecinātu Nolikuma 5.4. prasību, Pretendentam **jāsniedz apliecinājums**, ka Pretendentam ir noslēgts sadales sistēmas pakalpojumu līgums ar Sadales sistēmas operatoru.
	4. Lai apliecinātu Nolikuma 5.5. prasību, Pretendentam **jāsniedz apliecinājums**, ka tam iepirkuma līguma darbības laikā būs pietiekami resursi, lai nodrošinātu piegādājamo dabasgāzes apjomu pārdošanai Pasūtītājam pēc Tehniskās specifikācijas prasībām.
	5. Lai apliecinātu Nolikuma 5.6. prasību, Pretendentam **jāiesniedz apliecinājums,** ka tas IPGK ir iesūknējis un glabā vismaz 530 MWh dabasgāzes. Pretendenta apliecinājumam pievieno AS “Conexus Baltic Grid” apliecinājumu, ka Pretendentam IPGK ir rezervēta krātuves jauda atbilstoši grupētās jaudas produktam un iesūknēta dabasgāze vismaz 530 MWh apjomā.
	6. **Tehniskās specifikācijas** (2.pielikums) parakstīts dokuments pēc parauga.
	7. **Finanšu piedāvājums**, kas sagatavots atbilstoši Nolikuma 3. pielikuma Finanšu piedāvājuma veidnei.
	8. Ārvalstīs reģistrēts Pretendents iesniedz attiecīgās institūcijas ārvalstīs izsniegtas reģistrācijas apliecības kopiju, ja tāda ir nepieciešama atbilstoši mītnes zemes normatīvajiem aktiem.
	9. Iepirkumu komisijai jebkurā iepirkuma stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma dokumentos noteiktajām pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.
4. **Piedāvājumu atvēršana un vērtēšana**
	1. Piedāvājumu atvēršana ir atklāta un notiks **2022.gada 28.jūlijā plkst. 10.00**. SIA „Dobeles enerģija” birojā.
	2. Piedāvājumus atver to iesniegšanas secībā, nosaucot pretendentu, piedāvājuma iesniegšanas laiku un piedāvāto cenu.
	3. Pēc piedāvājumu apskatīšanas, iepirkuma komisija slēgtās sēdēs veic piedāvājumu izvērtēšanu.
	4. Iepirkumu komisija izvērtē Pretendentu piedāvājumus un lēmumus pieņem slēgtās sēdēs, pamatojoties tikai uz oriģinālo dokumentu, oriģinālo dokumentu kopiju un citu informāciju, kas pieprasīta un iesniegta līdz piedāvājuma iesniegšanas beigu termiņam. Nepieciešamības gadījumos komisija ir tiesīga pretendentam pieprasīt, lai Pretendents precizē informāciju par piedāvājumu, ja tas nepieciešams Pretendentu atlasei vai piedāvājuma atbilstības pārbaudei un izvēlei.
	5. Pretendenta piedāvājumu neizskata, ja piedāvājums nav noformēts atbilstoši nolikumam.
	6. **Komisija pieņem lēmumu slēgt iepirkuma līgumu ar Pretendentu, kurš atbilst visām Nolikumā izvirzītajām prasībām un ir piedāvājums ar viszemāko cenu.**
	7. **Gadījumā, ja piedāvātās pretendentu piedāvātais uzcenojums par 1 MWh ir vienāds, tad uzvar tas pretendents, kurš savu piedāvājumu iesniedza pirmais.**
5. **Citi nosacījumi**
	1. Informācijas apmaiņa starp Iepirkuma komisiju un ieinteresētajiem piegādātājiem iepirkuma procedūras ietvaros notiek latviešu valodā pa e-pastu vai pastu. Saziņas dokumentā obligāti jānorāda iepirkuma procedūras nosaukums un identifikācijas numurs.
	2. Ja piegādātājs ir laikus pieprasījis papildu informāciju par Iepirkuma nolikumā iekļautajām prasībām, Iepirkumu komisija to sniedz triju darba dienu laikā, bet ne vēlāk kā četras dienas pirms piedāvājumu iesniegšanas termiņa beigām.
	3. Ne Pasūtītājs, ne Iepirkuma komisija neuzņemas nekādu atbildību par pretendenta izmaksām piedāvājuma sagatavošanai un iesniegšanai.
	4. Visiem pretendentiem iepirkumā piemēro vienādus nosacījumus.
	5. Pasūtītājs ir tiesīgs jebkurā brīdī pārtraukt iepirkumu vai neslēgt iepirkuma līgumu, veikt Nolikumā korekcijas, ja tam ir objektīvs pamatojums, informējot Pretendentus par aktuālo informāciju uzņēmuma mājas lapā: www.dobelesenergija.lv

**Pielikumi**

1. Pretendenta pieteikums;
2. Tehniskā specifikācijai;
3. Finanšu piedāvājums.

 **1.pielikums**

Iepirkuma identifikācijas Nr.DE 2022/11

**PIETEIKUMS**

Es, apakšā parakstījies, apliecinu, ka\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (pretendenta nosaukums) iesniedz piedāvājumu iepirkumā **„Dabasgāzes piegāde”, i**epirkuma identifikācijas Nr.DE 2022/11. Apstiprinām, ka esam iepazinušies ar iepirkuma procedūras Nolikumu un piekrītam visiem tajā minētajiem nosacījumiem, tie ir skaidri un saprotami, iebildumu un pretenziju pret tiem nav.

|  |  |
| --- | --- |
| **1. Informācija par Pretendentu** |  |
| Pretendenta nosaukums: |  |
| Reģistrācijas numurs: |  |
| PVN maksātāja reģistrācijas numurs un datums: |  |
| Juridiskā adrese: |  |
| Pasta adrese: |  |
| Tālrunis: |  |
| Fakss: |  |
| Mājas lapas adrese: |  |
| **2. Kontaktpersona** |  |
| Vārds, uzvārds: |  |
| Amats: |  |
| Tālrunis: |  |
| E-pasts: |  |
| **3. Finanšu rekvizīti** |  |
| Bankas nosaukums: |  |
| Bankas kods: |  |
| Konta numurs: |  |

|  |  |
| --- | --- |
| Vārds, uzvārds: |  |
| Amata nosaukums: |  |
| Paraksts: |  |
| Datums: | Z.v. |

**2.pielikums**

Iepirkuma identifikācijas Nr.DE 2022/11

**TEHNISKĀ SPECIFIKĀCIJA**

  **Dabasgāzi patērējošie gazificēti objekti Dobeles novadā un prognozētais patēriņš par periodu no 2022.gada 1.septembrim līdz 2022.gada 30.septembrim:**

|  |  |
| --- | --- |
| **Nr.p.k.** | **Objektu adreses** |
|  | Ausmas iela 27, Dobele, Dobeles novads |
|  | Bērzes 17, Dobele, Dobeles novads |
|  | Dzirnavu 4-skolas k., Dobele, Dobeles novads |
|  | Elekrības 3, Dobele, Dobeles novads |
|  | Spodrības 4a-Lielā, Dobele, Dobeles novads |
|  | Bikstu pamatskola, “Alejas”, Bikstu pagasts |
|  | Alejas – palīgēka darbnīca, Biksti, Bikstu pagasts |
|  | PII “Minku parks”, Ceriņu 9, Jaunbērzes pagasts |
|  | Dienesta viesnīca, Gaurata 8. Dobele, Dobeles novads |
|  | Mežinieku skola, Skolas 2, Jaunbērze, Jaunbērzes pagasts |
|  | PII “Riekstiņš”, Skolas 6a, Kaķenieki |
|  | Annenieku pamatskola, Skolas 8, Kaķenieki |
|  | Bikstu kultūras nams, “Laukvidi”, Bikstu pagasts |
|  | “Atpūtas”, Sporta centrs, Biksti, Bikstu pagasts |
|  | Dobeles sporta halle, Tērvetes 10, Dobele, Dobeles novads |
|  | Bērzes Jaunatnes centrs, Upes 4, Šķibe, Bērzes pagasts |
|  | Bērzes informācijas centrs, “Atpūtas”, Bērze, Bērzes pagasts |
|  | Jaunbērzes katlu māja, Ceriņu 2, Jaunbērze |
|  | Katlu māja “Annenieki”, Skolas 2, Kaķenieki |
|  | Bērzes katlu māja, Upes 1, Šķibe, Bērzes pagasts |
|  | Sociālais dzīvoklis “Virši” dz.2, Bikstu pagasts |
|  | Dobeles nov. Soc. dienesta grupu dzīvokļi, Uzvaras 50, Dobele |
|  | Dobeles slimnīca, Ādama 2, Dobele, Dobeles novads |
|  | “Dobeles namsaimnieks” sociālā māja, Ausmaņa 6, Jaunbērze |
|  | “Dobeles ūdens”, “Pīlēni”, Krimūnu pagasts |
|  | Brīvības iela 2c, Dobele, Dobeles novads |
|  | Parka iela 6 – 7;8, Jaunbērze, Dobeles novads |
|  | **Prognozētais dabas gāzes apjoms par 01.08.2022. – 30.08.2022. periodu:****530 000 kWh jeb 530 MWh\*** |

Dabas gāzes apjomi ir uzskatāmi par prognozējamiem apjomiem līguma darbības termiņā. Pasūtītājs ir tiesīgs iegādāties tādu dabasgāzes apjomu, kāds nepieciešams Pasūtītāja darbības nodrošināšanai un samazināt vai palielināt norādīto apjomu atkarībā no laika apstākļiem.

*\*kWh tiek aprēķinātas pie 2016. gada faktiskās augstākās siltumspējas (10,538 kWh/m3)*

|  |  |
| --- | --- |
| Vārds, uzvārds: |  |
| Amata nosaukums: |  |
| Paraksts: |  |
| Datums: | Z.v. |

**3.pielikums**

Iepirkuma identifikācijas Nr.DE 2022/11

**FINANŠU PIEDĀVĀJUMS**

|  |  |  |
| --- | --- | --- |
|  |  |  |
| *Sastādīšanas vieta* |  | *Datums* |

Saskaņā ar iepirkuma „**Dabasgāzes piegāde”**, **DE 2022/11** Nolikumu, mēs apstiprinām, ka piekrītam iepirkuma noteikumiem, un piedāvājam piegādāt dabasgāzi visā Iepirkuma līguma darbības laikā , t.i. **no 2022.gada 1.septembrim līdz 2022.gada 30.septembrim**, par finanšu piedāvājumā piedāvāto cenu.

Dabasgāzes  cena atbilstoši gāzes **TTF\* biržas cenai + Tirgotāja uzcenojums**, kurš būs nemainīgs visu tirdzniecības periodu. Uzcenojums norādāms ar precizitāti- divas zīmes aiz komata.

*\*TTFfm – nākamā mēneša TTF cenu indekss, kas tiek publicēts pirms piegādes mēneša pēdējā tirdzniecības darba dienā “Argus European Natural Gas” pārskatā, “Featured indexes” sadaļā.*

Dabasgāzes cenā ir iekļautas visas ar iepirkumu saistītas izmaksas – uzglabāšanas izmaksas (atbilstoši grupētās jaudas produktam), pārvades sistēmas pakalpojuma – pārvades jauda izmaksas, atlaides un piemaksas, maksa par balansēšanu pakalpojumu, kā arī visi nodokļi (izņemot akcīzes un pievienotās vērtības nodokli) un nodevas, ja tādas ir paredzētas, kā arī visi iespējamie riski, kas saistīti ar cenu svārstībām plānotajā Līguma izpildes laikā.

Dabasgāzes cenā neiekļauj pārvades sistēmas pakalpojums (izejas punkts Latvijas lietotāju apgādei), sadales pakalpojuma izmaksas, akcīzes un pievienotās vērtības nodokli.

Dabasgāzes uzcenojums par 1 MWh jānorāda ar 2 (divām) zīmēm aiz komata.

|  |  |
| --- | --- |
| **Dabasgāzes cena** | **Pretendenta dabasgāzes uzcenojums par 1 MWh, EUR** |
|  |

|  |  |
| --- | --- |
| Vārds, uzvārds: |  |
| Amata nosaukums: |  |
| Paraksts: |  |
| Datums: | Z.v. |